ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சுகாதார கட்டமைப்பை மேம்படுத்த அரசு நடவடிக்கை: மக்களவையில் தகவல்
நாடாளுமன்றத்தின் மக்களவையில் இன்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் பாரதி பிரவீன் பவார் எழுத்துபூர்வமாக தாக்கல் செய்த பதிலில் கூறியதாவது:
பிரதமரின் ஆயுஷ்மான் பாரத் சுகாதார கட்டமைப்பு திட்டத்தின் கீழ், பேரிடர் மற்றும் பெருந்தொற்று தயார்நிலையின் ஒரு பகுதியாக பிற இடங்களுக்கு எடுத்துச் செல்லும் வகையில் கன்டெய்னர் அடிப்படையிலான மருத்துவமனைகள் இரண்டை உருவாக்க அரசு திட்டமிட்டுள்ளது. இயற்கை பேரிடர் அல்லது பெருந் தொற்று பரவும் காலங்களில், இவற்றை தேவையான இடங்களுக்கு குறுகிய நேரத்தில் கொண்டு சென்று மருத்துவ வசதியை ஏற்படுத்த முடியும்.
ஆயுஷ்மான் பாரத் திட்டத்தின் கீழ் 602 மாவட்டங்களில் அவசர சிகிச்சை மருத்துவமனைகளை மத்திய அரசு ஏற்படுத்தி வருகிறது.
ரூ.64,180 கோடி திட்ட மதிப்பில் பிரதமரின் - ஆயுஷ்மான் பாரத் திட்டம் தொடங்கப்பட்டுள்ளது. இதன் மூலம் சுகாதார கட்டமைப்புகளை மேம்படுத்த அதிகளவில் முதலீடு செய்யப்படும். 2022 டிசம்பருக்குள் 1,50,000 ஆயுஷ்மான் சகாதார மையங்களை அமைக்க மத்திய அரசு திட்டமிட்டுள்ளது.
ஆயுஷ்மான் பாரத் திட்டத்தின் கீழ், தற்போதுள்ள துணை சுகாதார மையங்கள், ஆரம்ப சுகாதார மையங்கள், ஆயுஷ்மான் பாரத் சுகாதார மற்றும் நல மையங்களாக மாற்றப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780149
நிதி அமைச்சகம்
2020- 21 நிதியாண்டின் அக்டோபர் மாதம் வரையிலான மத்திய அரசின் மாதாந்திர கணக்குகளின் ஆய்வு
2020- 21 நிதியாண்டின் அக்டோபர் மாதம் வரையிலான மத்திய அரசின் மாதாந்திர கணக்குகள் ஆய்வு செய்யப்பட்டு அது தொடர்பான அறிக்கை வெளியிடப்பட்டுள்ளது. இந்த அறிக்கையின் முக்கிய அம்சங்கள் பின்வருமாறு:
அக்டோபர் 2020 வரை இந்திய அரசு ரூபாய் 5,75,697 கோடி மதிப்பிலான வரி வருமானம், ரூபாய் 1,16,206 கோடி மதிப்பிலான வரியில்லா வருமானம் மற்றும் ரூபாய் 16,397 கோடி மதிப்பிலான கடன் இல்லா மூலதன ரசீதுகள் ஆகியவற்றின் வாயிலாக மொத்தம் ரூபாய் 7,08,300 கோடியைப் பெற்றுள்ளது.
அதிகார பகிர்வு பங்குகளின் வரியாக மாநில அரசுகளுக்கு ரூபாய் 2,97,174 கோடியை இந்திய அரசு பரிமாற்றம் செய்துள்ளது. இது கடந்த ஆண்டின் இதே காலத்தை விட ரூபாய் 69,697 கோடி குறைவாகும்.
மேலும் ரூபாய் 16,61,454 கோடியை அரசு செலவு செய்துள்ளது. இதில் ரூபாய் 14,64,099 கோடி வருவாய் கணக்கிலிருந்தும், ரூபாய் 1,97,355 கோடி மூலதன கணக்கிலிருந்தும் செலவு செய்யப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676473
பிரதமர் அலுவலகம்
டி என் சேஷன் மறைவுக்கு பிரதமர் இரங்கல்
டி என் சேஷன் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
”திரு டி என் சேஷன் மிகச்சிறந்த குடிமைப் பணியாளராகத் திகழ்ந்தார். அவர் இந்தியாவுக்காக மிகுந்த அக்கறையுடனும், நேர்மையுடனும் பணியாற்றியுள்ளார். தேர்தல் சீர்திருத்தங்களை நோக்கி அவர் மேற்கொண்ட முயற்சிகள் நமது ஜனநாயகத்தை வலுவுள்ளதாகவும், அனைவரும் பங்கேற்கத்தக்க வகையிலும் மாற்றியது. அவரது மறைவால் வேதனையடைகிறேன். ஓம் சாந்தி” என்று பிரதமர் தமது செய்தியில் குறிப்பிட்டுள்ளார்.
Narendra Modi
✔@narendramodi
”திரு டி என் சேஷன் மிகச்சிறந்த குடிமைப் பணியாளராகத் திகழ்ந்தார். அவர் இந்தியாவுக்காக மிகுந்த அக்கறையுடனும், நேர்மையுடனும் பணியாற்றியுள்ளார். தேர்தல் சீர்திருத்தங்களை நோக்கி அவர் மேற்கொண்ட முயற்சிகள் நமது ஜனநாயகத்தை வலுவுள்ளதாகவும், அனைவரும் பங்கேற்கத்தக்க வகையிலும் மாற்றியது. அவரது மறைவால் வேதனையடைகிறேன். ஓம் சாந்தி”
33.9K
11:48 PM - Nov 10, 2019
Twitter Ads info and privacy
6,129 people are talking about this
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1655120
--------
(Visitor Counter : 92
எஃகுத்துறை அமைச்சகம்
இரண்டு பெருமைமிகு சுற்றுச்சூழல் விருதுகளை என்எம்டிசி வென்றது
நாட்டின் மிகப்பெரிய இரும்பு தாது உற்பத்தியாளரான தேசிய கனிம வளர்ச்சி நிறுவனம் , நிலையான சுற்றுச்சூழல் பிரிவில் தங்க விருதையும், குமாரசாமி இரும்பு தாது சுரங்கம் சுற்றுச்சூழல் மேலாண்மை பிரிவில் பிளாட்டினம் விருதையும் வென்றுள்ளன.
சஸ்டனைபிள் டெவலப்மென்ட் பவுண்டேசனால் டேராடூனில் ஏற்பாடு செய்யப்பட்ட 10-வது மாநாட்டில் விருதுகள் வழங்கப்பட்டன. உத்தரகாண்ட் ஆளுநர் லெஃப்டினெண்ட் ஜெனரல் திரு குர்மித் சிங் தொடக்க விழாவின் முதன்மை விருந்தினர் ஆவார்.
நிலையான வளர்ச்சி இலக்குகள் மற்றும் சுற்றுச்சூழல் மேலாண்மை நடவடிக்கைகளை அதன் உற்பத்தி திட்டங்களில் செயல்படுத்தி வருவதற்காக இந்த விருதுகளுக்கு என்எம்டிசி தேர்ந்தெடுக்கப்பட்டது.
நிறைவு விழாவின் தலைமை விருந்தினரான உத்தரகாண்ட் வனம், மின்சாரம், தொழிலாளர் மற்றும் சுற்றுச்சூழல் அமைச்சர் டாக்டர் ஹரக் சிங் ராவத்திடம் இருந்து என்எம்டிசி தலைமை பொது மேலாளர்  திரு எம் ஜெயபால் ரெட்டி விருதுகளை பெற்றுக்கொண்டார்.
“கொவிட்-19-ன் போது சுற்றுச்சூழல் மேலாண்மை” குறித்து திரு ரெட்டி சமர்ப்பித்த ஆவணம் அனைவராலும் பாராட்டப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1762630
------
(Visitor Counter : 163
பிரதமர் அலுவலகம்
எளிதில் வணிகம் தொடங்க அழைப்பு: புதிய திட்டத்தைப் பிரதமர் தொடங்கிவைத்தார் தொழிலதிபர்களிடையே பேச்சு
இந்தியாவில் தொழில், வணிகம் தொடங்குவதற்கான மிகப் பெரிய அளவிலான அழைப்புக்கான திட்டத்தைப் பிரதமர் திரு. நரேந்திர மோடி இன்று  புது தில்லி லோக் கல்யாண் மார்கில் தொடங்கிவைத்தார்.
புதிய சிந்தனைகள், செயற்கை அறிவு , இணையம் தொடர்பானவை , பெரிய தகவல் திரட்டு , தகவல்களை தொடர்ந்து பதிவு செய்ய வகை செய்யும் தொடரேடு  என்ற தொழில்நுட்பம், அரசு நடைமுறையை எளிதாக்கும் அதி நவீன தொழில்நுட்பம் ஆகியவை இந்த அழைப்பின் குறிக்கோள் ஆகும். இந்த அழைப்பு குறித்த தளமாக “இந்தியாவில் தொடங்குக” திட்டத்தின் இணையவாசல்  அமைந்துள்ளது.
திட்டத்தைத் தொடங்கிவைத்து, நிகழ்ச்சியில் பேசிய பிரதமர் இந்தியாவில் எளிதில் தொழில் வணிகம் தொடங்கும்  நிலையை மேம்படுத்துவதற்காக தொழிலதிபர்கள் எடுத்துவரும் முயற்சிகளைப் பெரிதும் பாராட்டினார்.
அவர் பேசியதாவது:
உலகில் எளிதாக தொழில் வணிகம் தொடங்கும் சிறந்த நாடுகளின் பட்டியலில் 50 இடங்களுக்குள் இந்தியா இடம் பெறுவது எனது இலக்கு என்று ஆரம்பத்தில் கூறிய போது பலர் அது குறித்து சந்தேகம் எழுப்பினர். ஆனால், அது கடந்த நான்கே ஆண்டுகளில் சாத்தியமாகி வருகிறது. அத்துடன், இந்தக் காலக் கட்டத்தில் எளிதில் தொழில்தொடங்கும் நிலைக்கான மதிப்பீட்டில் இந்தியா 65 புள்ளிகள் முன்னேறியுள்ளது. அது மட்டுமல்ல, தெற்காசிய நாடுகளில் இந்தியா முதலிடம் வகிக்கிறது. இப்போது இந்தியா முதல் 50 இடங்களில் இடம்பெறுவதை நெருங்கிவிட்டது.
எளிதில் தொழில் தொடங்கும் நிலையை மேம்படுத்துவதில் இந்திய அரசும் மாநில அரசுகளும் ஒத்துழைத்து, போட்டித் தன்மையுடன் கூடிய கூட்டாட்சி உணர்வுடன் பாடுபட்டு வருகின்றன.
மத்திய அரசு கொள்கைசார்ந்த ஆளுகையையும்  வெளிப்படைத் தன்மையுடன் யூகிக்கும் கொள்கைகளையும்  வலியுறுத்தி வருகிறது. அத்துடன், பொதுமக்களின் வாழ்வாதாரம் மேம்படுவதற்குரிய சீர்திருத்தங்களையும் மத்திய அரசு எடுத்து வருகிறது.
இன்றைக்கு சிறு தொழில்முனைவோர் எளிதாக தொழில் தொடங்கலாம். அதற்குத் தேவையான மின்சாரம் எளிதில் கிடைக்கும். கடந்த நான்கு ஆண்டுகளில் பழமையான 1400 சட்டங்கள் கைவிடப்பட்டுள்ளன. தொழில் சம்பந்தமான பிரச்சினைகளைத் தீர்ப்பதிலும் இறக்குமதி சரக்குகளை உடனுக்குடன் பைசல் செய்வதிலும் இருந்த கால அவகாசம் வியக்கத் தக்க வகையில் குறைந்துள்ளது. இதைப் போல் பல துறைகளிலும் முன்னேற்றம் ஏற்பட்டுள்ளது.
சிறு, குறு, நடுத்தரத் தொழில்களை நடத்துவதற்கு ரூ. 1 கோடி வரையிலான கடன் பெறுவதற்கான ஒப்புதல் 59 நிமிடத்தில் வழங்கப்படுகிறது. அந்த அளவுக்கு வேகம் எட்டப்பட்டுள்ளது.
இந்தியாவின் எதிர்காலம் குறித்து பன்னாட்டு நிதியமும்  அமெரிக்காவின் நிதிச் சேவை நிறுவனமான மூடியும்  மிகந்த நம்பிக்கை வைத்துள்ளன. இந்தியாவை ஐந்து லட்சம் கோடி டாலர்  பொருளாதார வலிமை கொண்ட நாடாக முன்னேற்றுவதுதான் நமது லட்சியம். இதற்கு ஒவ்வொரு பொருளாதாரத் துறையிலும் முன்னேற்றம் காண்பது அவசியம்.
அவையெல்லாம் நடைமுறைக்கு வரும் வகையிலான தொழில்கொள்கைக்காக மத்திய அரசும் செயல்பட்டு வருகிறது. அது புதிய இந்தியாவின் தொழில்முனைவோரின் புதிய இலக்குக்கு உகந்தததாக அமையும்.
இந்தியாவில் எளிதில் தொழில் வணிகம் தொடங்கும் நிலையில்  முதல் 50 நாடுகளில் இந்தியா இடம்பெறும் வகையில் அனைவரும் இணைந்து பாடுபட வேண்டும்.
தொழில் தொடங்குவதற்கான நடைமுறையை விரைவுபடுத்தும் வகையில் நவீன தொழில்நுட்பங்களைக் கையாண்டு மனிதர்களின்  செயல்பாட்டைக் குறைக்க வேண்டும். அத்தகைய பணிக் கலாசாரம்  இந்தியாவின் கொள்கை சார்ந்த ஆளுகையை மேம்படுத்தும்”
இவ்வாறு பிரதமர் திரு மோடி பேசினார்.
-----------
(Visitor Counter : 170
சிறப்பு சேவைகள் மற்றும் கட்டுரைகள்
“பல்சேட்டிங் உணர்திறன் சாதனம் அடிப்படையிலான மின் கடத்துத்திறன் மீட்டர்”: இந்திரா காந்தி அணு ஆராய்ச்சி மையத்தில் உருவாக்கம்
“பல்சேட்டிங் உணர்திறன் சாதனம் அடிப்படையிலான மின் கடத்துத்திறன் மீட்டர்”, கல்பாக்கத்தில் உள்ள இந்திரா காந்தி அணு ஆராய்ச்சி மையத்தின் , எலெக்ட்ரானிக்ஸ் & இன்ஸ்ட்ரூமென்டேஷன் குழுமத்தில் உருவாக்கப்பட்டுள்ளது. இதன் பயன்பாடு, பகுப்பாய்வு மற்றும் தரக் கட்டுப்பாட்டுக்கான வேதியியல் ஆய்வகங்களில் மட்டும் அல்லாது, இது நீர்நிலைக் கரைசலின் மின் கடத்துத்திறனின் நிகழ்நேர கண்காணிப்புக்கு, தொழில்துறை மற்றும் களப் பயன்பாடுகளில் பொருத்தமானது. இந்த சாதனத்தின் செயல்திறன் ஐஜிசிஏஆரில் உள்ள பல பயன்பாடுகளில் சரிபார்க்கப்பட்டது. கடுமையான சூழல்களில் கூட நன்கு செயல்படும் திறன் வாய்ந்தது.
இந்த தொழில்நுட்பத்தை இந்திரா காந்தி அணு ஆராய்ச்சி மையம் இன்று  பெங்களூரில் உள்ள சர்வ் எக்ஸ்எல் எண்டர்பிரைசஸ் நிறுவனத்திற்கு பகிர்ந்தது. இன்குபேஷன் சென்டர், இந்நிறுவனத்துடன் ஏற்பாடு செய்த ஆன்லைன் சந்திப்பில், அணு ஆராய்ச்சி மைய இயக்குநர் டாக்டர் அருண்குமார் பாதுரி, தொழில்நுட்ப உரிம ஒப்பந்தம் மற்றும் தொழில்நுட்ப ஆவணங்களை சர்வ் எக்ஸ்எல் எண்டர்பிரைசஸ் உரிமையாளர் திரு விக்ரம் படாக்கிக்கு வழங்கினார். சந்திப்பில் டாக்டர். பி. வெங்கட்ராமன், இயக்குநர் SQRMG , திரு. ௭ஸ். ரகுபதி, இயக்குநர் EIG , டாக்டர் என். சுப்பிரமணியன், தலைவர், இன்குபேஷன் சென்டர்-IGCAR, திரு. ஜி பிரபாகரராவ், தலைவர், SISD  மற்றும் பிற மூத்த வி்ஞ்ஞானிகளும், சர்வ் எக்ஸ்எல் நிறுவனத்தை சார்ந்தவர்களும் கலந்துக்கொண்டனர்.
௮ணுசக்தி துறையால் இன்குபேஷன் சென்டர்- ஐஜிசிஏஆர் சமீபத்தில் அமைக்கப்பட்டது. இந்திரா காந்தி அணு ஆராய்ச்சி மையத்தின் தொழில்நுட்ப பரிமாற்றம் மற்றும் இன்குபேஷன் பற்றிய கூடுதல் தகவலுக்கு “incubation@igcar.gov.in” என்கின்ற மின்னஞ்சல் மூலம் தொடர்பு கொள்ளலாம்.
இந்தத் தகவலை இந்திரா காந்தி அணு ஆராய்ச்சி மையத்தின் செய்திக் குறிப்பு தெரிவிக்கிறது.
கப்பல் போக்குவரத்து அமைச்சகம்
பராக் ஆற்றில் தூர்வாரும் பணி
பராக் நதியில் பதர்பூரில் இருந்து பாங்கா வரை  உறுதிசெய்யப்பட்ட ஆழம் வரை தூர்வாரும் பணி இந்திய தூர்வாரும் கழகத்திற்கு வழங்கப்பட்டுள்ளது.
பதர்பூர் & கரீம்கஞ்ச் முனையங்களை மேம்படுத்துதல்/புதுப்பித்தல் பணியை மார்ச் 2023ல் முடிக்க திட்டமிடப்பட்டுள்ளது.
அஸ்ஸாமில் நீர்வழிப்பாதைகளை மேம்படுத்தும் திட்டங்கள் ரூ.770 கோடியில் மேற்கொள்ளப்படுகின்றன. இதற்கு உலக வங்கி இதுவரை ரூ.140 கோடி வழங்கியுள்ளது.
இத்தகவலை மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சர் திரு சர்பானந்தா சோனோவால் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பாதுகாப்பு அமைச்சகம்
இந்திய விமானப்படையின் பாரம்பரிய மையத்தை சண்டிகரில் தொடங்கிவைத்த பாதுகாப்புத்துறை அமைச்சர், இது விமானப்படையின் மரபு மற்றும் தொழில்நுட்ப வளர்ச்சியை எடுத்துக்காட்டுவதாக கூறினார்
இந்திய விமானப்படையின் பாரம்பரிய மையத்தை பாதுகாப்புத்துறை அமைச்சர் ராஜ்நாத் சிங், மே 8, 2023 அன்று சண்டிகரில் தொடங்கிவைத்தார். இம்மையத்தில் விமானப்படை தொடங்கப்பட்டது முதல் அதன் மிகச்சிறந்த வரலாறு மற்றும் பாரம்பரியம், கலை அம்சங்கள் ஆகியவை எடுத்துக்காட்டும் வகையில் அமைக்கப்பட்டுள்ளது. இந்திய விமானப்படையின் சாதனைமிக்க நடவடிக்கை, தொழில்நுட்ப வளர்ச்சி ஆகியவையும் காட்சிப்படுத்தப்பட்டுள்ளது.
நிகழ்ச்சியில் பேசிய பாதுகாப்புத்துறை அமைச்சர் திரு ராஜ்நாத் சிங், நாட்டின் சேவையில் இந்திய விமானப்படை வீரர்களின் மதிப்புமிக்க பங்களிப்பு மற்றும் தியாகங்களுக்கு அஞ்சலி செலுத்துவதாக இந்த கண்காட்சி அமைந்துள்ளதாக தெரிவித்தார். 1948-ம் ஆண்டு போர், 1961,1962,1965,1971-ம் ஆண்டில் நடைபெற்ற கோவா விடுதலைப்போர், கார்கில் போர் ஆகியவற்றில் இந்திய விமானப்படையின் பங்களிப்பை அவர் நினைவுகூர்ந்தார். எதிர்கால தலைமுறையினருக்கு உத்வேகம் அளிக்கும் வகையில் மத்திய அரசு செயல்படும் என்று அவர் கூறினார்.
இந்நிகழ்ச்சியில் பஞ்சாப் ஆளுநரும், சண்டிகர் நிர்வாகியுமான திரு பன்வாரிலால் புரோஹித், விமானப்படை தலைமைத் தளபதி ஏர்ஷிஃப் மார்ஷல் வி ஆர் சௌத்ரி உள்ளிட்டோர் கலந்துகொண்டனர்.
பிரதமர் அலுவலகம்
மனதின் குரல் நிகழ்ச்சிக்கு பாராட்டு தெரிவித்த பில் கேட்ஸுக்கு பிரதமர் நன்றி
மனதின் குரல் நிகழ்ச்சியைப் பாராட்டி பில்கேட்ஸ் தெரிவித்த வாழ்த்துக்கு பிரதமர் திரு நரேந்திர மோடி நன்றி தெரிவித்துள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவு வருமாறு:
"என் நண்பர் பில் கேட்ஸின் பாராட்டு வார்த்தைகளுக்கு நன்றி. மனதின் குரல் நமது கிரகத்தை சிறப்பாக மாற்றுவதற்கான இந்திய மக்களின் கூட்டு மனப்பான்மையை பிரதிபலிக்கிறது, திரு. கேட்ஸும் இதில் ஆர்வமாக உள்ளார். நீடித்த வளர்ச்சி இலக்குகளின் வலுவான ஒத்திசைவு ஆய்வில் சிறப்பாக எடுத்துக்காட்டப்பட்டுள்ளது@ by @BMGFIndia."
இளைஞர் நலன் மற்றும் விளையாட்டு அமைச்சகம்
தேசிய போர் நினைவுச் சின்னத்தை விளையாட்டு வீரர் ஷரத் குமார் பார்வையிட்டார்
பாராலிம்பிக்ஸ் போட்டியில் வெண்கலப் பதக்கம் வென்ற உயரம் தாண்டுதல் வீரர் ஷரத் குமார் தேசிய போர் நினைவுச் சின்னத்திற்கு இன்று சென்று பார்வையிட்டார். 1961 ஆம் ஆண்டில் காங்கோவுக்கு ஐ.நா. அமைதி காக்கும் படையில் இடம் பெற்ற முதலாவது கூர்கா ரைபிள்ஸ் பட்டாலினை நிறுவி பரம்வீர் சக்ரா விருது பெற்ற கேப்டன் குர்பச்சன் சிங் சலாரியாவுக்கு அவர் மரியாதை செலுத்தினார்.
டார்ஜிலிங்கில் தனது பள்ளிக்காலம் குறித்து குறிப்பிட்ட ஷரத், கூர்கா படைப்பிரிவின் தீரம் குறித்த கதைகளைக் கேட்டதை சுட்டிக்காட்டினார். பிரிட்டிஷ் இந்தியா ராணுவத்தில் பணியாற்றிய 10 கூர்கா படைப்பிரிவில் 6 இந்திய ராணுவத்திற்கு மாற்றப்பட்டதையும் மற்றவை பிரிட்டிஷ் ராணுவத்துடன் இன்னும் நீடிப்பதையும் அவர் சுட்டிக்காட்டினார்.
போர் நினைவுச் சின்னத்தை சுற்றிப் பார்த்த அவர், நெக்ஸ்ட் ஆப் கின் நிகழ்ச்சியிலும் கலந்து கொண்டார்.
மின்னணு மற்றும் தகவல் தொழில்நுட்பம்
இந்த நெருக்கடியான சூழ்நிலையில் உள்ள வாய்ப்புகளைக் கண்டறியுமாறு மின்னணுத் துறையினருக்கு திரு ரவி சங்கர் பிரசாத் அறிவுரை.
இந்த நெருக்கடியான காலகட்டத்தில் புதிய வாய்ப்புகளை மின்னணுத் துறை கண்டறிய வேண்டுமென்றும், மின்னணு உற்பத்தித் துறையில் உலகின் சந்தையாக நமது நாட்டை, மாறச் செய்வது குறித்தும், மின்னணுத் துறை கண்டறிய வேண்டும் என்று மத்திய மின்னணு மற்றும் தகவல் தொழில்நுட்பத்துறை அமைச்சர் திரு ரவி சங்கர் பிரசாத் அறிவுறுத்தியுள்ளார்
அமைச்சகத்தால் வெளியிடப்பட்டுள்ள புதிய திட்டங்களில் இருந்தும், புதிய வாய்ப்புகளிலிருந்தும் பயன் பெறுமாறும், உலக முதலீட்டின் கவனத்தை ஈர்க்குமாறும், மின்னணு துறையை வலுப்படுத்துமாறும், மின்னணு தொழில் துறை சங்கங்கள், வர்த்தக அமைப்புகள் மற்றும் முக்கிய தொழில் துறையினருடன் நடைபெற்ற கூட்டத்தில் அவர் கேட்டுக் கொண்டார். மருத்துவ மின்னணு தொழில் துறை, தற்போது முழு திருப்புமுனையில் உள்ளது என்றும், இத்துறையின் பங்கு தற்போது மிகவும் முக்கியமானது என்றும் அவர் வலியுறுத்தினார்.
கோவிட் - 19 நோய் குறித்த தற்போதைய நிலைமைகளையும், ஆரோக்கிய சேது செயலி குறித்தும் அமைச்சக அதிகாரிகள் விளக்கமளித்தனர். ஆரோக்கிய சேது செயலி இதுவரை நாட்டிலுள்ள 8 கோடி அலைபேசிகளைச் சென்றடைந்தமைக்கு உதவியாக இருந்த அலைபேசித் துறையினருக்கு அவர்கள் நன்றி தெரிவித்தனர். கோவிட் - 19 நோய் தாக்கத்தைக் குறைப்பதற்கான நோக்கத்துடன், குறுகிய கால, இடைக்கால மற்றும் நீண்டகாலத் திட்டங்களாக அமைச்சகம் பல்வேறு முயற்சிகளை மேற்கொண்டு வருவது குறித்தும் இந்த கூட்டத்தில் எடுத்துரைக்கப்பட்டது.
புதிதாக அறிவிக்கப்பட்டுள்ள MeitY திட்டங்களின் படி, மின்னணு உற்பத்தி வளர்ச்சிக்காக
மின்னணு அமைப்புகள் வடிவமைப்பு, உற்பத்தி, திறன் மேம்பாடு  தொழில் துறைக்கு, மத்திய அரசு ரூ.50 ஆயிரம் கோடி நிதி உதவி செய்ய உள்ளது. கோவிட்-19 நோய்க்கு எதிரான போராட்டத்தில், ஆரோக்கிய சேது, ஆதார், டிஜிட்டல் பணப்பரிவர்த்தனை போன்ற MeitY ன் பல்வேறு முயற்சிகள் மிக முக்கியமான பங்காற்றியுள்ளன என்று அவர் குறிப்பிட்டார்.
ESDM மின்னணு வடிவமைப்பு மற்றும் உற்பத்தித் துறையில், உலக அளவிலான வாய்ப்புகளைக் கைப்பற்றும் வகையில், மறுதொடக்கம், மறுகட்டமைத்தல், மீண்டெழுதல் என்ற மாதிரி திட்டத்தை தொழில்துறைப் பிரதிநிதிகள் முன்வைத்தனர். மின்னணு உற்பத்தி முறைக்கு ஆதரவான PLI, SPECS மற்றும் EMC 2. 0 ஆகிய மூன்று புதிய திட்டங்களுக்கு, கூட்டத்தில் பங்கேற்ற பெரும்பாலானவர்கள் பாராட்டு தெரிவித்தனர்
மின்னணு துறைக்கு முழு ஆதரவு அளிக்குமாறும், மின்னணு உற்பத்தித் துறை வசதிகளை மீண்டும் துவக்குவது குறித்து மாநிலங்கள் யூனியன் பிரதேசங்களுடன் தொடர்பு கொள்ளுமாறும் மத்திய அமைச்சர், அமைச்சக அதிகாரிகளுக்கு உத்தரவிட்டார்.
(Visitor Counter : 160
கலாசாரத்துறை அமைச்சகம்
‘‘1947 அக்டோபர் 22ம் தேதி நினைவுகள்’’ குறித்த 2 நாள் கருத்தரங்கு ஸ்ரீநகரில் தொடங்கியது
தேசிய அருங்காட்சியக நிறுவனம் ஏற்பாடு செய்த ‘‘1947 அக்டோபர் 22ம் தேதி நினைவுகள்’’ குறித்த 2 நாள் தேசிய கருத்தரங்கு மற்றும் கண்காட்சி, ஸ்ரீநகரில் உள்ள செர்-இ காஷ்மீர் சர்வதேச கருத்தரங்கு மையத்தில் காஷ்மீர் துணை நிலை ஆளுநர் திரு. மனோஜ் சின்ஹாவால் இன்று தொடங்கி வைக்கப்பட்டது. மத்திய கலாச்சார மற்றும் சுற்றுலாத்துறை அமைச்சர் திரு பிரகலத் சிங் படேல், காணொலி காட்சி மூலம் கலந்து கொண்டார்.
1947ம் ஆண்டு அக்டோபர் 22ம் தேதி அன்று‘ஆபரேஷன் குல்மார்க்’ என்ற பெயரில் காஷ்மீருக்குள் பாகிஸ்தான் ஊடுரு முயன்ற சம்பவத்தை இந்நிகழ்ச்சி குறிக்கிறது. பாகிஸ்தானின் வஞ்சகமான தாக்குதலை, இந்திய ராணுவம் முறியடித்த வரலாற்றை, இந்த 2 நாள் கருத்தரங்கம் மற்றும் கண்காட்சி நினைவு கூறுகிறது. காஷ்மீர் தீவிரவாதிகளின் கொடூர தாக்குதல்களின் சான்றுகள், காஷ்மீர் மக்கள் தைரியத்துடன் போராடியது, இந்திய ராணுவத்தின் வெற்றி ஆகியவை மக்களின் தெரிவிக்கப்பட வேண்டும்.
இந்நிகழ்ச்சியில், ஜம்மு காஷ்மீர் துணைநிலை ஆளுநர் திரு மனோஜ் சின்ஹா பேசியதாவது:
1947ம் ஆண்டு ஊடுருவல் முயற்சி நடந்து பல ஆண்டுகாலம் ஆனாலும், அதன் காயங்கள் இன்னும் ஆறவில்லை. இந்த நிகழ்வுகளின் பின்னால் உள்ள உண்மைகளை, காஷ்மீர் மக்கள் விரைவில் தெரிந்து கொள்வர். மனிதநேயத்தின் உண்மையான எதிரி தீவிரவாதம்தான். பாகிஸ்தான் ஊடுருவல்காரர்கள் கட்டவிழ்த்துவிட்ட தீவிரவாத சம்பங்கள் எடுத்துக் கூறப்பட வேண்டும். ஜம்மு-காஷ்மீரில் உள்ள அனைவரும் பாகிஸ்தானால் வஞ்சகத்தை சந்தித்துள்ளனர். இங்க வளர்ச்சி குறைவாக இருந்ததுதான் இதற்கு காரணம். ஜம்மு காஷ்மீரை வளர்ச்சியடைந்த பகுதியாக உருவாக்க பல தடைகள் இருந்தாலும், அதை சந்திக்க நிர்வாகம் தயாராக இருக்கிறது.
இவ்வாறு அவர் கூறினார்.
காணொலி காட்சி மூலம் பேசிய மத்திய கலாச்சார மற்றும் சுற்றுலாத்துறை அமைச்சர் திரு பிரகலத் சிங் படேல், ‘‘1947ம் ஆண்டு ஊடுருவல் முயற்சிதான், சுதந்திர இந்தியா மீது நடத்தப்பட்ட முதல் தாக்குதல். பாகிஸ்தான் ஊடுருவல்காரர்களை விரட்டியடித்ததில், இந்திய ராணுவத்தின் பங்களிப்பு, உள்ளூர் மக்கள் முக்கிய பங்காற்றியதை நாடு ஒரு போதும் மறக்காது’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666913
|
பாதுகாப்பு அமைச்சகம்
|
பாதுகாப்பு தொழில்துறை வெபினாரில், பாதுகாப்பு அமைச்சர் திரு. ராஜ்நாத் சிங் பாதுகாப்பு அமைச்சகத்தின் தற்சார்பு இந்தியா முன்முயற்சிகள் பற்றி விளக்கினார்
தற்சார்பு இந்தியா பாதுகாப்பு தொழில் குறித்த காணொலிக் கருத்தரங்கில், அண்மையில் அறிவிக்கப்பட்ட பாதுகாப்பு உற்பத்தி மற்றும் ஏற்றுமதி மேம்பாட்டு கொள்கையின் முக்கிய அம்சங்கள் குறித்து பாதுகாப்புத் துறை அமைச்சர் திரு. ராஜ் நாத் சிங் பட்டியலிட்டார். இந்திய பாதுகாப்பு உற்பத்தியாளர்கள் சொசைட்டி, இந்திய தொழில், வர்த்தக சபைகளின் கூட்டமைப்பு பிக்கி, பாதுகாப்பு உற்பத்தி துறை, பாதுகாப்பு அமைச்சகம் ஆகியவை இணைந்து இந்த வெபினாருக்கு ஏற்பாடு செய்திருந்தன.
உடனடி மாற்றம் தேவைப்படும் பாதுகாப்புத் துறை ஏற்கனவே, மேக் இன் இந்தியா இயக்கத்தை ஊக்குவிப்பதற்கான முக்கிய துறைகளில் ஒன்றாக அடையாளம் காணப்பட்டுள்ளது. அடுத்த ஐந்து ஆண்டுகளில், ஏற்றுமதியில் பாதுகாப்பு உபகரணங்கள் உள்ளிட்ட பாதுகாப்பு தொடர்பான ஏற்றுமதியை அதிகரிப்பதன் மூலம், பிரதமர் திரு. நரேந்திர மோடியின் ஐந்து பில்லியன் டாலர்  என்ற இலக்கு எட்டவேண்டுமென நிர்ணயிக்கப்பட்டுள்ளது.
இந்த இலக்கை நோக்கி, வரைவு உற்பத்தி மற்றும் ஏற்றுமதி மேம்பாட்டு கொள்கை வகுக்கப்பட்டுள்ளது. அது பொது மக்களின் கருத்துக்காக வெளியிடப்பட்டு, அது சம்பந்தப்பட்டவர்களிடமிருந்து கருத்துக்கள் வரவேற்கப்பட்டுள்ளன.
இந்த நிகழ்ச்சியில் உரையாற்றிய திரு. ராஜ்நாத் சிங், பாதுகாப்பு துறையில் 101 எதிர்மறை பட்டியல் பொருட்கள் பற்றி, பிரதமர் திரு நரேந்திர மோடி தமது மதிப்பு மிக்க ஆலோசனைகளை வழங்கியதாகக் குறிப்பிட்டார். ‘’ ஒரு குறிப்பிட்ட காலத்திற்கு பின்னர் இந்தப் பொருட்கள் வெளியிலிருந்து வாங்கப்படமாட்டாது. தற்போது நடைமுறையில் உள்ள இந்தப் பட்டியலை மாற்றியமைக்கும் ஆற்றல் பாதுகாப்பு துறைக்கு உள்ளது. இந்த 101 பொருட்கள் பட்டியலில் , சிறு பொருட்கள் மட்டுமல்லாமல், போருக்குத் தேவையான நடைமுறைகள், ஒருங்கிணைந்த தளங்கள், போர் வாகனங்கள் ஆகியவையும் உள்ளன. இது ஒரு ஆரம்பம். வருங்காலத்தில், ரூ.1.40 லட்சம் கோடி பாதுகாப்பு உபகரணங்கள் உள்நாட்டிலேயே கொள்முதல் செய்யப்படும்’’ என்று அவர் கூறினார்.
பாதுகாப்பு துறையில் தன்னிறைவை எட்டும் வகையில் அரசு பல்வேறு துணிச்சலான கொள்கை சீர்திருத்தங்களை எடுத்துள்ளதாக பாதுகாப்பு அமைச்சர் கூறினார். பாதுகாப்பு துறையின் தானியங்கி வழியில் வெளிநாட்டு நேரடி மூலதன வரம்பை 74 சதவீதமாக அதிகரிப்பது, உ.பி. மற்றும் தமிழகத்தில் பாதுகாப்புத் தளவாட உற்பத்தி தளங்களை நிறுவுவது, முதலீடுகளை ஊக்குவிக்க கூட்டாண்மை மாதிரியை மேற்கொள்வது, தொழில்துறை உரிமத்தை தாராளமாக்குவது, முதலீட்டாளர்களின் பிரச்சினைகளுக்கு தீர்வு காண பாதுகாப்பு, முதலீட்டாளர் பிரிவை ஏற்படுத்துவது ஆகியவை நடைமுறைப்படுத்தப்படும்.
கேள்வி-பதில் அமர்வுக்குப் பின்னர், பிரதமர் திரு. நரேந்திர மோடி இதில் உரையாற்றினார்.
பாதுகாப்பு அமைச்சகம்
பாதுகாப்பு அமைச்சகம் - ஆண்டு இறுதி கண்ணோட்டம் 2020
2020-ஆம் ஆண்டு பாதுகாப்பு அமைச்சகத்தின் முக்கியமான செயல்பாடுகளில் சில வருமாறு:நாட்டின் உயர் பாதுகாப்பு மேலாண்மையில் பெரிய சீர்திருத்தத்துடன் கூடிய முன்னோடி முடிவாக, பாதுகாப்புப் படைகளின் தலைமைத் தளபதி என்ற நான்கு நட்சத்திர ஜெனரல் பதவியிடத்தை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.பாதுகாப்புப் படைகளின் தலைமைத் தளபதியாக ஜெனரல் பிபின் ராவத் 2020 ஜனவரி 1 அன்று பதவியேற்றார். பாதுகாப்பு அமைச்சகத்தில் புதிதாக உருவாக்கப்படவுள்ள ராணுவ விவகாரங்கள் துறையின் தலைவராகவும், செயலாளராகவும் அவர் செயல்படுவார் என்று அறிவிக்கப்பட்டது.எல்லைக் கட்டுப்பாட்டுக் கோட்டில் அத்துமீறல்கள் தடுக்கப்பட்டு, எண்ணற்ற தீவிரவாத எதிர்ப்பு நடவடிக்கைகள் எடுக்கப்பட்டன.கல்வான் பள்ளத்தாக்கைப் பாதுகாப்பதற்காக 20 வீரர்கள் தங்களது இன்னுயிர்களைத் தியாகம் செய்தனர்.எல்லைக்கோட்டில் தன்னிச்சையாக எந்த மாற்றத்தையும் செய்வது ஒப்புக் கொள்ளப்படாது என்று சீனாவிடம் தெளிவாக எடுத்துரைக்கப்பட்டது.தற்சார்பு இந்தியா இலட்சியத்தை எட்டும் முயற்சியாக, பாதுகாப்புத் தளவாடங்கள் கொள்முதல் செயல்முறை-2020 வெளியிடப்பட்டது. உள்நாட்டுத் தொழில்களுக்கு ஊக்கம் அளிக்கவும், பாதுகாப்புத் தளவாடங்கள் உற்பத்தியில் தற்சார்பை எட்டவும் இது வெளியிடப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685437
-----
(Visitor Counter : 189